kfb
                                       udskrift
                                           af
                         sø- & handelsrettens dombog
                                      ____________
                                       kendelse
afsagt den 12. november 2015.
b-4-15
s aps under konkurs
(advokat pernille bigaard)
mod
x
(advokat kim rosenthal hansen, beskikket)
indledning
denne sag drejer sig om konkurskarantæne i tilknytning til behandling af konkursboet s
aps. erhvervsstyrelsen traf den 30. juni 2014 beslutning om tvangsopløsning af selskabet.
selskabet blev taget under konkursbehandling den 11. august 2014 og advokat pernille bi-
gaard blev samtidig udpeget som kurator i konkursboet.
                                                -2-
kurator har den 8. december 2014 anmodet sø- og handelsretten om at indlede konkurska-
rantæne sag mod x. sø- og handelsretten har den 17. december 2014 taget kurators indstil-
ling til følge.
fristdagen er den 30. juni 2014.
påstande
kurator har nedlagt påstand om, at x pålægges konkurskarantæne i tre år, subsidiært i en
kortere periode.
x har påstået frifindelse.
oplysninger i sagen
s aps er ifølge rapport fra erhvervsstyrelsen stiftet den 18. oktober 2012 af selskaberne sel-
skab 1 og selskab 2. ifølge registreringen drev selskabet handelsvirksomhed, herunder re-
staurationsvirksomhed. siden stiftelsen har selskabet været registreret på adresserne … (ind-
til den 7. februar 2013) og senest ….
om selskabets ledelsesmæssige forhold fremgår det af samme rapport, at x fra stiftelsen den
18. oktober 2012 og frem til den 24. marts 2014 var registreret som direktør. selskabet blev
stiftet med en selskabskapital på 80.000 kr., der er indbetalt kontant til kurs 100.
selskabet forpagtede y kro & hotel på … i … by, hvorfra selskabet tillige drev virksomhed.
af en udateret forpagtningsaftale fremgår, at x overtog forpagtningen den 1. november 2012.
om selskabets økonomiske forhold fremgår det af udskrift for selskabets bankkonto, at sel-
skab 2 den 24. oktober 2012 indbetalte 100.000 kr. den 29. oktober 2012 overførte selskabet
95.000 kr. som delvis betaling af depositum for leje af y kro & hotel.
                                                    -3-
det fremgår endvidere af en udskrift for selskabets bankkonto, at der den 4. marts 2014 er af-
regnet a-skat for februar 2014 på 5.804 kr. derudover er der i maj, september og november
2013 betalt moms på 24.724 kr. af samme udskrift fremgår det, at der i samme periode er be-
talt 578.630,92 kr. til metro cash & carry danmark aps, samt lønninger på i alt 824.288,55
kr.
af udskrifter for selskabets skattekonto fremgår det, at selskabet har afregnet a-skat og am-
bidrag på 21.749 kr. i perioden fra januar 2013 til februar 2013.
i perioden fra den 17. maj 2013 til den 14. februar 2014 rykkede skat selskabet månedligt
for manglende betaling af henholdsvis a-skat, am bidrag og moms.
den 28. februar 2014 skrev x til erhvervsstyrelsen og oplyste, at han med omgående virk-
ning fratrådte som direktør for selskabet. det fremgår blandt andet:
"denne udtrædelse ligger til grund for, at selskabet ikke har økonomiske midler til at have
fremadrettet drift. selskabet har kun haft forpagtning af x kro & hotel i yby som indtægts-
kilde, og driften har desværre udvist negativ økonomi, og som har medført, at der i dag ikk e
forefindes nogen kapital i selskabet herunder ej heller nogen former for aktiver. forpagtni n-
gen er endvidere ophørt primo år 2014."
xs udtræden som direktør blev registreret i erhvervsstyrelsen den 24. marts 2014. da der ik-
ke efterfølgende blev registreret en ny direktør, traf erhvervsstyrelsen den 30. juni 2014 be-
slutning om tvangsopløsning af selskabet.
x udleverede efter afsigelse af konkursdekretet mapper til kurator med bogføringsmateriale
for selskabet. det fremgår af kurators processkrift:
”kurator har herefter modtaget i alt ni mapper indeholdende materiale vedrørende selskabet, hvoraf alene én
mappe indeholder systematisk nummeret bogføringsmateriale for perioden den 27. december 2012 til den 20.
                                                        -4-
marts 2013. det resterende materiale består af fakturaer fra kreditorer, debitor-, løn- samt kasseoptællingsmate-
riale.”
x foranstaltede, at kurator fik adgang til e-conomic, hvor selskabets elektroniske bogfø-
ringsmateriale lå. kurator har efterfølgende gennemgået det udleverede materiale. det
fremgår i den forbindelse af kurators processkrift:
”i henhold til selskabets saldobalance med status pr. 31. december 2013 er der konstateret følgende uoverens-
stemmelser mellem selskabets bogføring og de faktiske konstaterede forhold:
                                    saldobalance pr. 31.12.2013 (dkk)             konstaterede forhold (dkk)
 skyldig a-skat og am-                                          122.553,00                            358.490,49
 bidrag
 betalt skat                                                     14.962,00                             16.144,00
 betalt moms                                                       8.563,00                            24.724,00
 metro cash & carry dan-                                        155.444,92                            578.630,92
 mark aps
 lønninger                                                      479.577,77                            824.288,55
i forhold til posten "skyldig a-skat og am-bidrag" bemærkes det, at det anmeldte beløb på kr. 358.490,49 tillige
vedrører 1. halvdel af 2014. af posten "lønninger" på kr. 824.288,55 er kr. 29.269 udbetalt i 1. kvartal 2014.”
skat har i konkursboet anmeldt krav vedrørende a-skat på 263.435,62 kr., am-bidrag på
95.054,87 kr. og moms på 50.543 kr., samt renter og gebyrer på 10.751,46 kr. af en specifikati-
on til skats anmeldelse fremgår, at af skats samlede krav, beror 353.984,95 kr. på selska-
bets angivelser til skat. kurator har oplyst, at 268.127,65 kr. af det samlede krav er opstået i
perioden fra den 30. juni 2013 og indtil fristdagen den 30. juni 2014. kurator har samlet disse
oplysninger i en grafisk oversigt:
                                               -5-
kurator har endvidere oplyst, at der samlet i konkursboet er anmeldt § 97-krav på 989.348,96
kr., hvoraf 419.784,95 kr. er gæld til skat. den øvrige kreditormasse udgør primært varede-
bitorer, forsyning m.v. derudover er anmeldt krav på 14.437,50 kr. efter konkurslovens § 95.
forklaringer
der er afgivet partsforklaring af x, som har forklaret, at han er uddannet som datafagtekni-
ker fra teknisk skole. han har arbejdet med it i 17-18 år, men har altid interesseret sig for at
skabe underholdning og lave oplevelser for andre mennesker, blandt andet som frivillig ved
forskellige arrangementer i …kommune. han har senere arbejdet et år som førstemand på z-
kroen, hvor han fik erfaring med store arrangementer.
han ville gerne have sit eget da lejligheden bød sig og han via en bekendt fandt ud af, at y
kro og hotel stod ledig. i sommeren 2012 tale de med forpagteren og fik diverse talmateria-
le. y kro og hotel havde på det tidspunkt været lukket i et års tid, men han fik indtrykket af,
at stedet havde et godt ry. hotellet var blevet brugt som håndværkerhotel i hverdagene og
han mente, at der stadig ville være et behov herfor, da der var større byggearbejder i gang i
området. de kunne se i materialet fra de tidligere forpagtere, at det var gået godt, og at der
                                                  -6-
havde været overskud. p1, som var sammen med ham om projektet i starten, stoppede alle-
rede efter en måned eller to, da kemien imellem dem ikke var så god.
inden han startede op, lagde han et driftsbudget. han fik hjælp af en ven, p2, til dette. det er
ikke blevet tilrettet undervejs, så det er udtryk for de forventninger han havde til driften.
budgettet er udarbejdet på baggrund af de tidligere forpagteres regnskab, samt hvad de selv,
havde regnet på, inden de startede op. han har haft eget firma tidligere, men har fungeret
som medarbejder og har ikke haft erfaring med at udarbejde budgetter.
faste omkostninger er i budgettet fordelt således, at indkøb og lønninger til den almindelige
restaurantdrift er under posten ”køkken/restaurant”. posten ”hotel” omfattede vask af sen-
gelinned og duge, samt aflønning som en fast omkostning. posten ”salen” var indkøb og løn
i forbindelse med særarrangementer. han kan ikke huske, om der er indregnet a-skat, am-
bidrag eller moms. han tror måske det er indregnet i lønningerne, så der her er tale om en
bruttolønudgift.
i forhold til finansieringen af selskabet, så fik selskabet en kassekredit i nykredit, som han
selv hæftede for. kassekreditten var på 50.000 kr. og blevet hævet til 75.000 kr. den var der
fra selskabet blev stiftet. efter selskabet blev stiftet betalte de depositum på 95.000 kr. til bort-
forpagterne. kroen var ikke klar til at gå i drift med det samme. han opdagede, at der var
problemer, allerede da han overtog stedet. grunden til de ikke betalte det fulde beløb ifølge
kontrakten var, at bortforpagter skulle udbedre diverse skader. når disse var udbedret, ville
de betale det resterende beløb.
de åbnede dørene for kunder den 7. november 2012. det gik over al forventning. de måtte
afvise gæster, fordi der var så mange besøgende og de lokale var glade for at stedet genåb-
nede. driften af kroen gik faktisk i starten bedre, end de havde regnet med. november/de-
cember 2012 gik godt og januar og februar 2013 bedre end forventet. i marts 2013 havde de
en lille nedgang. der kom ikke så mange gæster i restauranten, men til gengæld var der
fremgang for hotellet, hvor der stadig kom mange håndværkere og boede med halvpension.
                                                -7-
de brugte penge på maling og istandsættelse af nogle værelser, men det betød også at 2-3
værelser var lukket i nogle uger.
i april/maj måned var der fuld belægning på hotellet, men så opstod der bygningsmæssige
problemer. for eksempel kunne strømmen ikke følge med, når hotellet var fuld belagt og
han brugte mange ressourcer på at finde ud af, hvorfor strømmen røg. det kom der styr på i
løbet af foråret, men en del restaurantgæster havde oplevet at strømmen gik, så der ikke
kunne serveres mad, og det rygtedes hurtigt i lokalområdet. der skete også det, at nogle af
værelserne lugtede, fordi der var problemer med kloakkerne. fyret, der sørgede for varmt
vand, gik også. det betød, at nogle af håndværkerne fandt et andet sted at sove. efter kame-
raundersøgelse af kloakkerne måtte en vinge af hotellet med seks af de mest populære væ-
relser lukkes i en periode, fordi kloaknettet skulle udskiftes. han brugte med andre ord res-
sourcer på at ordne de ting som var galt, i stedet for at få kunder i biksen. han fik ingen
hjælp fra bortforpagterne, der ikke ville bruge penge på renovering, så han måtte lave mid-
lertidige løsninger.
i sommeren 2013 blev …vej, hvor y kro og hotel lå, gravet op, fordi der skulle laves grund-
vandssikring og desværre trak anlægsarbejderne ud længere end planlagt. dette anlægsar-
bejde betød, at deres kunder, som på grund af ys geografiske placering altid kom i bil, havde
svært ved at komme ind til dem. det var næsten umuligt at parkere ved restauranten, da
parkeringspladsen var inddraget i forbindelse med arbejdet.
der begyndte fra marts 2013 at mangle penge til driften. cashflowet var ikke altid jævnt; for
eksempel betalte virksomhederne ikke løbende for håndværkere der boede på hotellet. han
prøvede at betale udgifterne, så godt som han kunne. metro cash og carry trak selv pengene
på selskabets konto og det kørte derfor pr. automatik. grunden til han fortsat betalte til me-
tro cash og carry var, at han i modsat fald ikke ville få varer. det var således for at holde liv
i stedet og få det til at gå godt igen. han havde også i en periode en kødleverandør, han be-
talte.
                                                 -8-
han troede dog fortsat på projektet og satsede på at indtjeningen fra julefrokosterne i no-
vember og december 2013 kunne rette op på økonomien. han lavede en masse markedsfø-
ring i den forbindelse – annoncering i lokalaviser, uddeling af flyers og markedsføring på
nettet – og gjorde i det hele taget en indsats for at få meldt ud, at de tidligere problemer med
blandt andet strømmen nu var løst. de fik en del bookinger til november og december 2013,
men ikke så mange som de havde regnet med. der var nogle meget store fællesjulefrokostar-
rangementer i københavn det år og det medførte aflysninger af bookede arrangementer an-
dre steder i byen. det skete også for eksempel på z-kroen. det var på det tidspunkt, han be-
gyndte at kunne se, at det ikke blev, som han havde forventet, men han valgte at gennemføre
de julearrangementer som fortsat var booket, også af hensyn til de pågældende kunder. der
var ferielukket hen over jul og nytår. i starten af 2014 begyndte strømproblemerne igen, og
så besluttede han sig for at stoppe. i januar 2014 opsagde han personalet. han frameldte sig
som direktør i selskabet i februar.
han var opmærksom på, at der skulle ske bogføring. han havde allieret sig med p3. derud-
over hjalp p2 ham de første måneder. han købte også med det samme adgang til at bruge
onlinebogholderisystemet e-conomic. i starten prøvede han selv at være meget på i forhold
til bogføring. det var i perioden fra december 2012 til marts 2013. p3 skulle foretage bogfø-
ringen og fik bilag fra ham i princippet hver 14. dag, men i hvert fald en gang om måneden.
han satte bilagene i mapper, så det var relativt let, og i starten har han også selv nummereret
bilagene og ført dem ind i en oversigt, fordi han gerne ville have et overblik selv også. men
alle de ydre problemer i forbindelse med driften gjorde, at han hen ad vejen ikke fik bilagene
nummereret og p3 sagde også, at det ikke var nødvendigt for hendes arbejde med bogførin-
gen. materialet blev stående hos p3. han kunne se i e-conomic, at der blev foretaget bogfø-
ring og fulgte løbende med heri. sådan foregik det frem til sommeren 2013; derefter var der
ikke længere penge til at betale p3 for bogføring. det var i første omgang kun meningen at
det skulle være en pause, en udgift han skar fra. han bogførte ikke selv i e-conomic. indtæg-
ter fra salg på hotellet og arrangementerne blev bogført, fordi det kørte i websystemet tech-
hotel, der automatisk hver nat overførte data til e-conomic. det var kun indtægter, der blev
bogført, ikke udgifterne. vareleverandører blev derfor ikke bogført og udgifter fra restauran-
ten samt lønninger blev heller ikke bogført. det er dette forhold som er årsagen til uoverens-
                                                 -9-
stemmelserne mellem den udtrukne saldobalance og de andre tal kurator har henvist til. han
samlede fortsat alle bilag i mapper, og det er disse mapper han i første omgang afleverede til
kurator.
på det tidspunkt fik han muligvis ikke oplyst at der også var mapper med bilag hos p3. han
havde til hensigt at give kurator, det materiale han havde. da han modtog et brev fra kura-
tor, gik han i gang med at undersøge, hvilke materialer han havde, og han talte med p3. den
28. august 2014 sendte han en e-mail til kurator vedrørende det pågældende bogføringsma-
teriale og oplyste, at det lå i e-conomic. han forsøgte at finde login oplysninger. e-conomic
vil ikke give ham adgang, da selskabet ikke havde betalt deres fakturaer. den 7. september
2014 sendte han oplysningerne vedrørende e-conomic til kurator. han kontaktede e-
conomic og fandt ud af, at han ikke kunne få adgang, men at kurator godt kunne. han troe-
de, at kurator så havde fået de oplysninger, kurator skulle bruge. det var først da konkurs-
karantænesagen startede op at han fandt ud af at kurator ikke havde fået alt materiale.
lønninger udbetalte de selv over skats lønsystem, letløn. de første måneder hjalp p2
ham. derefter gjorde han det selv. han kan se på kontoudskriften for selskabet, at der den
29. november 2012 er udbetalt løn til en opvasker ved navn p4 og en kok ved navn p5.
grunden til at der ikke er indberettet til skat for de måneder, men i stedet foreløbige fast-
sættelser for november/december 2012, er, som han husker det, at de pågældende, fordi de
ikke var i fast arbejde da de startede, fik lønnen udbetalt aconto i november/december og at
det senere blev indberettet på januarlønnen. han kan ikke huske, hvor meget de gennemsnit-
lige lønninger var. hans medarbejdere var timelønnede, så han tog dem ind efter behov. han
kunne derved holde udgifterne nede, da han kunne gøre meget af arbejdet selv og han ar-
bejdede nærmest i døgndrift.
han vidste selvfølgelig godt at selskabet skulle betale skat og moms. han har indberettet a-
skat og mener, at det er indberettet i skats eget system, men det er rigtigt, at selskabet ikke
har betalt skatterne. han foretog frem til sommeren 2013 indberetning af moms baggrund af
p3s bogføring. efter p3 stoppede foretog han selv indberetningerne ud fra de regneark, hvor
han holdt styr på indtægter og udgifter. disse regneark sad forrest i de mapper, som han har
                                                        - 10 -
givet kurator. i marts 2013 konstaterede han, at pengene ikke kom ind, og at cash-flowet ikke
kørte, som de håbede på. han ringede til skat en enkelt gang og sagde, at selskabet ville
gøre noget ved de manglende betalinger hurtigst muligt. fra maj 2013 til februar 2014 rykke-
de skat for restancerne. når brevene kom, var det hans hensigt at prøve at betale dem. han
håbede hele tiden på at de forskellige problemer ville løse sig og at han derefter kunne betale
de skyldige beløb. han vidste godt, at det var et problem, at han ikke afregnede a-skat og
moms løbende og i de sidste måneder af 2013 gik det op for ham, at det ikke ville gå. efter
han fratrådte som direktør, har han ikke foretaget indberetninger til skat.
parternes synspunkter
kurator har i det væsentlige procederet i overensstemmelse med påstandsdokument af 1. ok-
tober 2015, hvoraf fremgår blandt andet:
”det gøres overordnet gældende, at samtlige betingelser i konkurslovens § 157, jf. § 158, stk. 1, for at pålægge
sagsøgte konkurskarantæne er opfyldt.
den tidsmæssige betingelse og personkredsen
det gøres gældende, at den tidsmæssige betingelse i konkurslovens § 157, stk. 1, er opfyldt, og at sagsøgte er om-
fattet af bestemmelsens personkreds. sagsøgte har deltaget i ledelsen af s aps ("selskabet") senere end et år før
fristdagen den 30. juni 2014, idet sagsøgte var registreret som direktør fra selskabets stiftelse den 18. oktober
2012, indtil han udtrådte af direktionen den 28. februar 2014.
sagsøgte har under sagens forberedelse tilkendegivet, at betingelsen i konkurslovens § 157, stk. 1, vedrørende
den tidsmæssige udstrækning og personkredsen er opfyldt.
den materielle betingelse - groft uforsvarlig forretningsførelse
det gøres gældende, at den materielle betingelse for at pålægge sagsøgte konkurskarantæne i henhold til konkurs-
lovens § 157, stk. 1, er opfyldt, da sagsøgte har udøvet groft uforsvarlig forretningsførelse ved at udlade at afreg-
                                                          - 11 -
ne a-skat og am-bidrag samt moms, ved at have påført kreditorerne i konkursboet betydelige tab samt ved ikke
at have overholdt bogføringsloven. sagsøgte er på den baggrund uegnet til at deltage i ledelsen af en erhvervs-
virksomhed.
manglende afregning af a-skat m.v.
det gøres gældende, at sagsøgte i sin egenskab af direktør for selskabet har driftet selskabet i perioden primo no-
vember 2012 til og med 1. kvartal 2014.
i denne driftsperiode akkumulerede selskabet betydelige restancer til skat som følge af manglende afregning af
a-skat, am-bidrag og moms. det er uomtvistet, at selskabet alene afregnede kr. 27.553 i a-skat og am-bidrag
samt kr. 24.724 i moms i selskabets levetid.
selskabet afregnede i driftsperioden betydelige beløb til dets øvrige kreditorer, herunder bl.a. kr. 578.630,92 til
metro cash & carry danmark aps og kr. 824.288,55 i lønninger.
det gøres gældende, at skat på den baggrund er efterladt med et tab, som er opgjort til kr. 419.784,95, hvoraf
kr. 65.800 udgør foreløbige fastsættelser som følge af selskabets manglende indberetninger til skat, jf. bilag 14
og bilag 20. af kravet på kr. 419.784,95 vedrører kr. 268.127,65 senere end et år før fristdagen.
det gøres gældende, at sagsøgte i sin egenskab af direktør for selskabet i væsentligt omfang har tilsidesat sine
forpligtelser med hensyn til afregning af a-skat og am-bidrag samt moms, hvilket i henhold til forarbejderne til
konkurskarantænereglerne og praksis udgør groft uforsvarlig forretningsførelse, jf. kbet 2011 1525 og
sh2015.b-41-15.
moms forfalder til betaling den 1. i den måned, hvor angivelsen skal indgives, og skal indbetales senest samtidig
med angivelsesfristens udløb, jf. opkrævningslovens § 2, stk. 4. indeholdt a-skat og am-bidrag forfalder som
udgangspunkt til betaling den 1. i den første måned efter udløbet af kalendermåneden og skal indbetales senest
den 10. efter udløbet af kalendermåneden, jf. opkrævningslovens § 2, stk. 5.
det gøres gældende, at sagsøgte har overtrådt opkrævningslovens § 2, stk. 4 og 5, idet sagsøgte som direktør for
selskabet i driftsperioden ikke har sørget for rettidig betaling af moms samt indeholdt a-skat og am-bidrag.
                                                           - 12 -
videre gøres det gældende, at det anses for en skærpende omstændighed, at skat hver måned i perioden maj
2013 til februar 2014 rykkede selskabet for betaling af de løbende restancer for indeholdt a-skat og am-bidrag.
det gøres gældende, at det forhold, at sagsøgte fortsatte driften af selskabet samt betalingen af udvalgte kredito-
rer, selvom sagsøgte måtte have indset, at en videreførelse af driften ville medføre betydelige tab for navnlig
skat, tillige udgør groft uforsvarlig forretningsførelse, jf. kbet 2011 1525 og sh2015.b-17-15.
det følger af selskabslovens § 118, stk. 2, 1. led, at sagsøgte var forpligtet til at sikre, at der var tilstrækkelig li-
kviditet til at opfylde selskabets forpligtelser, efterhånden som de forfaldt. såfremt sagsøgte var af den opfattelse,
at selskabet ikke havde likviditet til at betale skat, og at fortsat drift ikke var mulig uden yderligere tab, var
sagsøgte forpligtet til at indstille driften. forholdet kan begrunde et ledelsesansvar i henhold til selskabslovens §
361, stk. 1.
det gøres gældende, at sagsøgte ikke har påset og udvist en utilstrækkelig grad af økonomistyring, og at mang-
lende økonomistyring i henhold til forarbejderne til konkurskarantænereglerne anses som groft uforsvarlig for-
retningsførelse, uanset om der er tale om manglende vilje eller evne hos ledelsen til at drive virksomheden øko-
nomisk forsvarligt, jf. kbet 2011 1525.
sagsøgte ses end ikke i det udarbejdede driftsbudget for selskabet for perioden den 1. november 2012 til den 31.
oktober 2013 at have budgetteret med afregning af a-skat og am-bidrag samt moms.
tab som følge af konkursen
det gøres gældende, at selskabets kreditorer, herunder navnlig skat, har lidt betydelige tab som følge af kon-
kursen. der er anmeldt krav for i alt kr. 989.348,96, hvoraf kr. 419.784,95 hidrører fra skat, i konkursboet ef-
ter selskabet, jf. bilag 13. det bemærkes, at konkursboet blev afsluttet uden dividende til anmeldte krav i medfør
af konkurslovens § 143 den 14. september 2015.
det gøres gældende, at det forhold, at konkursen har ført til betydelige tab for selskabets kreditorer er udtryk for,
at der foreligger groft uforsvarlig forretningsførelse, jf. kbet 2011 1525. konkurskarantænereglerne er indført
med henblik på at supplere straffelovens regler om rettighedsfrakendelse i de tilfælde, hvor den pågældende gen-
nem groft uforsvarlig forretningsførelse har påført andre tab, jf. kbet 2011 1525.
                                                         - 13 -
det gøres gældende, at sagsøgte har forbrudt sig mod konkurslovens ligedelingsprincip ved gennem betalinger til
selskabets øvrige kreditorer at have forrykket kreditormassen, uanset at dette forhold isoleret set ikke kan omstø-
des efter konkurslovens regler.
videre gøres det gældende, at særligt det forhold, at skat er efterladt med et betydeligt tab, er udtryk for groft
uforsvarlig forretningsførelse. i henhold til retspraksis indgår særligt det forhold, at der er disponeret til skade
for skat, i vurderingen af, hvorvidt der er udøvet groft uforsvarlig forretningsførelse, jf. bl.a. sh2015.b-107-
15.
overtrædelse af bogføringsloven
det gøres gældende, dels at der ikke er foretaget nøjagtige registreringer af alle transaktioner i selskabet, dels at
der ikke er foretaget en løbende afstemning af selskabets beholdninger, jf. bogføringslovens § 7, stk. 1 og 3. for-
holdet er dokumenteret ved bilag 15 sammenholdt med bilag 17, hvoraf det fremgår, at der er uoverensstemmelse
mellem bogførte transaktioner, herunder bl.a. leverandørbetalinger samt lønninger, og de faktisk foretagne udbe-
talinger fra selskabets bankkonto.
videre gøres det gældende, at der foreligger en overtrædelse af bogføringslovens § 9 vedrørende dokumentations-
kravet, idet de registreringer, der udgør posterne i selskabets saldobalance, ikke er dokumenteret ved bilag, der
indeholder tilstrækkelige oplysninger til identifikation af kontrolsporet.
det gøres herefter gældende, at sagsøgte i sin egenskab af direktør for selskabet ikke har sikret, at selskabets bog-
føring er sket under iagttagelse af bogføringsloven, jf. selskabslovens § 118, stk. 1, 1. led. dette forhold udgør
groft uforsvarlig forretningsførelse, jf. kbet 2011 1525 og sh2015.b-107-15.
den for x beskikkede advokat har i det væsentlige procederet i overensstemmelse med på-
standsdokument af 30. september 2015, hvoraf fremgår blandt andet:
det tiltrædes at sagsøgte er omfattet af personkredsen anført i konkurslovens § 157 ligesom det tiltrædes at den
tidsmæssige betingelse for bestemmelsens anvendelse er opfyldt.
sagsøgtes hovedanbringender:
                                                          - 14 -
1.   det bestrides, at de materielle betingelser for at pålægge sagsøgte konkurskarantæne i henhold til konkurslo-
     vens § 157 er opfyldt, idet det overordnet bestrides, at sagsøgtes forretningsførelse har været groft uforsvar-
     lig.
overtrædelse af bogføringsloven:
2.   det gøres gældende, at sagsøgte som selskabets ledelse har truffet de fornødne og relevante foranstaltninger
     for at sikre korrekt bogføring i selskabet.
3.   det gøres gældende, at bogføringslovens bestemmelser er overholdt i hovedparten af selskabets driftsperiode.
     det bestrides i den forbindelse, at det forhold at bogføringslovens bestemmelser ikke er overholdt i perioden
     op til selskabets sammenbrud udgør groft uforsvarlig forretningsførelse.
manglende afregning af a-skat mv:
sagsøger har gjort gældende, at sagsøgte forsætligt eller groft uagtsomt har unddraget statskassen et ikke ubety-
deligt tab.
4.   det gøres herved gældende, at det forhold, at statskassen lider tab i forbindelse med en konkurs, ikke i sig
     selv giver anledning til pålæg af konkurskarantæne.
5.   det gøres gældende at sagsøgte har foretaget korrekt indberetning af a-skat og moms til skat i hele den
     periode, hvor han var ansvarlig for selskabets drift.
6.   det bestrides, at selskabets manglende afregning af skatter og afgifter i sig selv er tilstrækkeligt til at anse
     sagsøgtes forretningsførelse som groft uforsvarligt.
7.   det gøres sammenfattende gældende, at selskabets sammenbrud skyldes manglende driftsmæssige resultater
     kombineret med sagsøgtes uerfarenhed, og ikke sagsøgtes dispositioner som selskabets ledelse.
den for x beskikkede advokat gjorde under proceduren supplerende gældende:
at      konkursen skyldes ydre omstændigheder, idet der opstod uforudsete bygningsmæssi-
        ge problemer og idet vejadgangen til y kro & hotel blev begrænset betragteligt på
        grund af anlægsarbejder,
at      x er iværksætter og derfor har været optimistisk i forhold til den fortsatte drift, idet x
        ikke tidligere har drevet virksomhed. det fremhæves endvidere at x ikke tidligere er
        gået konkurs med en virksomhed.
                                                    - 15 -
sø- og handelsrettens afgørelse
det tiltrædes, at den tidsmæssige betingelse i konkurslovens § 157, stk. 1 er opfyldt, og at
sagsøgte er omfattet af bestemmelsens personkreds. det afgørende for sagen er således, om
sagsøgtes forretningsførelse kan karakteriseres som groft uforsvarlig. det hedder herom i
lovforslagsbemærkningerne til § 157, stk. 1:
      ”…
      konkurskarantæne bør kun anvendes i tilfælde, der både i objektiv og subjektiv henseende kan
      betegnes som grove.
      der bør ved vurderingen af, om der foreligger groft uforsvarlig forretningsførelse, inddrages
      hensynet til iværksættere. iværksættere driver ofte flere virksomheder sideløbende og kan have
      op til flere konkurser bag sig. der er således eksempler på, at personer også uden formel ud-
      dannelse via virksomhedsdrift – og derigennem risiko for konkurs – har lært sig drift og forret-
      ningsførelse af virksomheder. det er således i nogle tilfælde først efter flere forsøg med forskel-
      lige virksomheder, at de opnår succes og skaber vækstvirksomheder. der bør således i vurde-
      ringen tages højde for, at seriøse genstartere ikke bliver begrænset af reglerne om konkurska-
      rantæne.
      i vurderingen vil navnlig indgå, om konkursen har ført til betydelige tab for fordringshaverne,
      og om konkursen må antages at skyldes, at ledelsen f.eks. har løbet uacceptable risici, eller om
      konkursen i væsentlig omfang kan henføres til ydre omstændigheder, eksempelvis den almin-
      delige konjunkturudvikling eller pludselige, væsentlige ændringer i virksomhedens indtje-
      ningsevne som følge af ny lovgivning, væsentligt ændret konkurrencesituation (f.eks. en ny
      konkurrent), væsentligt forøgede omkostninger (f.eks. stærkt stigende oliepris) eller væsentligt
      ændret afsætningssituation (f.eks. tab af en storkunde). også interne forhold hos virksomheden
      kan have medvirket til konkursen, uden at ledelsen nødvendigvis har handlet groft uforsvar-
      ligt. som eksempel kan nævnes, at virksomheden mister en eller flere centrale medarbejdere
      (f.eks. til en konkurrent eller som følge af sygdom eller død).
      som et typisk eksempel på groft uforsvarlig forretningsførelse kan i forhold til virksomhedens
      kapitalgrundlag nævnes betydelige køb på kredit eller forudbetalinger fra kunder kombineret
      med manglende bogføring i en længere periode og/eller helt utilstrækkelig økonomistyring.
      som et andet eksempel kan nævnes fortsættelse af virksomhedens drift, selv om den pågæl-
      dende måtte indse, at en videreførelse af driften ville medføre betydelige tab. som et tredje ek-
      sempel kan nævnes salg af virksomhedens aktiver til underpris, eller uden at der sker en reel
      betaling af købesummen, på et tidspunkt hvor den pågældende måtte indse, at virksomheden
      var eller ved salget blev insolvent.
                                                     - 16 -
       som eksempler på forhold, der efter en konkret vurdering kan tale for, at der har været tale om
       groft uforsvarlig forretningsførelse, kan nævnes tilsidesættelse i væsentligt omfang af forplig-
       telser med hensyn til bogføring, regnskabsaflæggelse, momsangivelse og momsafregning og
       indeholdelse og afregning af a-skat. vurderingen af, om en tilsidesættelse af de nævnte pligter
       er væsentlig nok til at tale for, at der foreligger groft uforsvarlig forretningsførelse, vil bero på
       en konkret vurdering af den enkelte sags omstændigheder. det vil i den forbindelse tale for, at
       der foreligger groft uforsvarlig forretningsførelse, hvis virksomhedens bogføring eller bogfø-
       ringsmateriale er bortkommet, og skyldneren ikke kan give en troværdig forklaring på, hvorfor
       virksomhedens regnskabsmateriale ikke umiddelbart er tilgængeligt for kurator.
       groft uforsvarlig forretningsførelse vil som udgangspunkt ikke foreligge i tilfælde, der snarere
       må anses for forretningsmæssig udygtighed. som eksempel kan nævnes, at en virksomhed lider
       et stort tab på grund af fejlkalkulering af et tilbud. reglerne om konkurskarantæne er således
       ikke møntet på den blot udygtige erhvervsdrivende, heller ikke når en person flere gange efter
       hinanden går konkurs med en virksomhed på grund af, hvad der må betegnes som forret-
       ningsmæssig udygtighed. det er således ikke hensigten, at konkurskarantæne skal anvendes,
       hvis der først og fremmest har været tale om manglende evner til at drive selvstændig er-
       hvervsvirksomhed.
       vurderingen af, om den pågældende på grund af groft uforsvarlig forretningsførelse ”er uegnet
       til at deltage i ledelsen af en erhvervsvirksomhed”, vil navnlig bero på karakteren af den groft
       uforsvarlige forretningsførelse. der skal således være tale om, at den pågældende har udvist en
       vis grovhed i forbindelse med den uforsvarlige forretningsførelse i lighed med misbrugssituati-
       oner. endvidere kan forholdene vedrørende eventuelle tidligere konkurser indgå i vurderingen
       af, om den pågældende på grund af groft uforsvarlig forretningsførelse er uegnet til at deltage i
       ledelsen af en erhvervsvirksomhed.
       …”
selskabet må anses for at have haft et utilstrækkeligt kapitalgrundlag fra virksomhedens
start, og driften af y kro og hotel har ifølge det foreliggende løbende givet underskud i hele
eller i hvert fald hovedparten af driftsperioden. x har endvidere som ansvarlig ledelse i me-
get væsentligt omfang tilsidesat selskabets forpligtelse til afregning af moms og a-skat,
hvorved der er opstået en stor gæld til skat. endelig har x fortsat selskabets underskudsgi-
vende drift i strid med selskabslovens forpligtelse til at indstille driften, når det står klart at
selskabets forpligtelser ikke kan honoreres.
på den anden side har x som udgangspunkt taget skridt til en systematisk bogføring, og bi-
lags- og bogføringsmaterialet er - hen ad vejen - overgivet til kurator, om end materialet ved-
                                                - 17 -
rørende en del af selskabets driftsudgifter ikke er bogført. ifølge xs forklaring er en del bog-
føring sket via et automatiseret system mens andre dele af bogføringen ikke blev foretaget i
det sidste halve år af hotellets driftsperiode, hvilket er baggrunden for de uoverensstemmel-
ser kurator har konstateret mellem bogføring og faktisk konstaterede forhold, herunder an-
meldte krav. ved afgørelsen må xs forklaring om de indtjeningsmæssige problemer der op-
stod i forbindelse med de uforudsete bygningsmæssige problemer og anlægsarbejdet på
…vej, også tillægges betydning.
xs adfærd må samlet set karakteriseres som forretningsmæssig udygtighed, men der er ikke
bevis for forhold af misbrugslignende karakter. på denne baggrund og ud fra en samlet ri-
melighedsbedømmelse, jf. konkurslovens § 157, stk. 2, frifindes x.
statskassen betaler sagens omkostninger.
                                        derfor bestemmes:
x frifindes.
statskassen betaler sagens omkostninger.
                                           mette bøcher
                                              (sign.)
                                           ___ ___ ___
                                 udskriftens rigtighed bekræftes
                                     sø- og handelsretten, den
